title: "Nuat"
text: "Nuaten (Bos primigenius taurus) hiir t\u00f6 di Tetjidiirtern. Wan en Nuat en W\u00fcfki es, da jit dit K\u00fc, wan't en Mantji es, da jit et Stiir of Bol. Wan en Mantji kastriaret es, da jit et Aus. Di Jungen fan di Nuaten jit Kualewer.\n\nFan Nuaten, Sjip of Hingster \u00fcp Hofstair snaket em uk \u00fcs Tj\u00fcch of di Kraitern.\n\nMeening fuar di Mensken \nDi K\u00fc jeft masi Molk, hur di Mensken manigfual Saaken fan maaki ken sa \u00fcs Aast, Joghurt en Fleten. Di Buern tii forskelig Nuaten \u0101p, \u00fcs Molk- en Fleesktj\u00fcch.\nDi Ausen sen jerer aaftinoch \u00fcs Tochdiirtern fuar Wainer en Buererii-Giraaten n\u00fctet uuren. Me di Technisiaring fan di Buererii es dit man mener uuren en n\u00fc sa gur \u00fcs forsw\u00fcnen.\n\nDi Bolen uur fuar't Miist \u00fcs Fleesktj\u00fcch \u0101ptain, man em n\u00fctet jam uk fuar senerlig Nuaten-Aarten t\u00f6 fo. Diarfuar uur dit Sperma fan jam saamlet en iinfr\u00f6\u00f6sen, dat em di Aart uk jit fo ken, wan di Bol al lung t\u00f6 M\u0101rig uuren es. Hat jeft en \"Sperma-Baank\", \u00f6n Sleeswig-Holstiin di RSH, diar Sperma forkoopet. Des uur da fan di Dochter iin \u00f6n di K\u00fc spr\u00fctet, dat j\u00fc di rocht Kualeven fair.\n\nDit Fleesktj\u00fcch es en n\u00f6\u00f6rig Diil fan di Buererii, aurdat fuar Nuatenfleesk muar Jil bitaalet uur \u00fcs fuar Swinj of Fe\u0111ertj\u00fcch.\n\nBi di Restaurants uur aaftinoch niin Nuat fan di Regioon \u00f6nb\u00f6\u00f6ren; dit kumt da aaft fan L\u00f6nen \u00f6n S\u00f6nerameerika of sawat. Em meent mesken, dat dit beeter es. Uk iin \u00f6n di Kooph\u00fcsen uur somtirs Nuaten- en uk Siki-Fleesk fan jens hualev om di W\u0101rel forkoopet, en aaftinoch es dit uk jit g\u00fcnstiger.\n\n\u00d6n jerer Tiren\nJer, lung fuar di Globalisiaring, hur jaa n\u00f6nt sa bilig es \u00fcs Transportkosten, her di Mensken fuar't Miist uk en Nuat, aaftinoch en K\u00fc, en wan't giing, k\u0101m jit en Bol diart\u00f6.\nDa her di Liren altert jaar Molk, B\u00f6der en Aast, en wan di Kualewer en bet wukset wiar, da k\u00fcr em uk jens en Bol slachti, dat wat Fleesk \u00f6n di Telern k\u0101m.\n\nDi Mjuks k\u00fcr uk jit fuar dit Greentj\u00fcch \u00f6n di Guart tiini.\nDi Skit fan di Nuaten waar uk dr\u00fc\u00fcget en t\u00f6 Diten maaket, dat em di Aurn w\u0101rem fo k\u00fcr. Bit\u00f6 k\u0101m aaft uk Sjipluurtern, wat di Jungen fan di Dik haali maast.\nUk des es me g\u00fcnstigi \u00d6\u00f6lprisen foranert en bal auriiten uuren.\n\nSlacher fan Nuaten \n\n Holstein-Friesian (HF)\n Holstiin-Suurtbroket (SBT 01)\n Holstiin-Ruarbroket (RBT 02)\n D\u00fctsk Angus (DA 41)\n Highland Cattle (HLD 45)\n Welsh Black (WB 46)\n Galloway (GAL 47)\n Br\u00fcntj\u00fcch (BV 04/DBV 18)\n Charolais (CHA 21)\n\nNuaten en gaui Iit\nFan Ameerika sen di Gau-Iit-Keten \u00fcs McDonalds en W\u00fcrgerKing naa D\u00fctskl\u00f6n' kemen. Des maaki fan Nuaten-Fleesk en Jai, diar ja t\u00f6hopdr\u00fcki, iinfr\u00f6\u00f6si en twert d\u00f6\u00f6r't L\u00f6n' k\u00f6\u00f6r, da braari en me Salaat en Greentj\u00fcch, aaftinoch uk me Aast iin \u00f6n senerk wuk Rundsteken lii en da fuar j\u00fc\u00fcr \u00fcs \"Burger\" forkoopi. Di Mensk, diar dit iit, weet gaar ek sa rocht, wat dit diari es, hi skel man bluat meen, \"Dit es n\u00fc di XY-Kwaliteet, dit smakt jaa man gur.\". Des Keten sen sa laangsem diarfuar bikeent, dat ja ek olterfuul \u00fc\u0111ers keen \u00fcs Masen forkoopi, en sa stuunt et me di Kwaliteet ek aliweegen t\u00f6't Beest..\n\nHok Mensken iit da \"Nuat fuar di Nuar\", wan ja me Auto \u00f6n di Autobaan \u00f6nerwai sen, en diarfuar k\u00fcr dit Diirt me sin gur Fleesk normaalerwiis uk t\u00f6 skaar wiis.\nHenen en Fesk uur lik sa d\u00f6\u00f6r di Meln drait, paniaret en iin on wuk Rundsteken forkoopet.\n\nFutnooten\n\nBuererii\nPaartuanet Klooksdiarten"